Gw mau tau Hubungan dengan manusia dari Tapak Sulaiman. Jelasin dalam bahasa melayu

Tapak sulaiman merupakan haiwan deuterostom yang mempunyai pertalian rapat, bersama semua ekinoderma lain, dengan kordata, dan oleh itu digunakan dalam mengkaji pembiakan dan pertumbuhan organisma. Tapak sulaiman betina menghasilkan sejumlah besar  yang senang dipisahkan, kemudian ia boleh disimpan dalam fasa pra-meiosis dan dirangsang ke arah perpecahan lengkap menerusi penggunaan 1-methyladenine. Oosit tapak sulaiman amat sesuai untuk penyelidikan sebegini kerana ianya besar dan senang dikendalikan, lut sinar, mudah terpelihara, dan cepat berkembang. Lebih-lebih lagi spesies  yang digunakan sebagai organisma contoh untuk tujuan ini; ia tahan lasak malah mudah dibiakkan dan dipelihara dalam makmal.

Satu lagi bidang kajian adalah kebolehan tapak sulaiman menjana semula anggota badan yang tertanggal. Sel tunjang manusia dewasa tidak mampu berpecah dengan banyak, maka pemahaman akan proses-proses pertumbuhan semula, baik pulih dan pengklonan tapak sulaiman mungkin akan memberikan kesan pada perubatan manusia.

Tapak sulaiman juga mempunyai kebolehan luar biasa dalam menyingkirkan benda asing dari badannya, dan oleh itu sukar untuk memasang tag padanya untuk tujuan penjejakan penyelidikan.